Document ID: /roh_data/filtered/Billingualer_Corpus_interleaved-de-rm.jsonl.gz/1001

This is a text translated from German to Rumantsch Grischun.
Jagdbetriebsvorschriften 2005

Die Jagdbetriebsvorschriften 2005 beinhalten gegenüber dem Vorjahr einige Neuerungen. Der Jagddruck auf Rehwild soll etwas reduziert werden. Sondermassnahmen sind bei der Bejagung der Gemsen im Signinagebiet angezeigt. Die Beteiligung an der Sonderjagd im Spätherbst soll durch eine reduzierte Grundgebühr deutlich gesteigert werden. Der beidseitige Kronenhirsch wird auch dieses Jahr während zwei Tagen wieder bejagt.

Die Schalenwildarten Hirsch, Reh, Gemse und Steinbock haben den vergangenen Winter gut überstanden. In den letzten Wochen wurden die Jungtiere bei guten Verhältnissen ge-setzt. Der Kanton Graubünden weist einen guten und weitgehend gesunden Schalenwildbe-stand auf. Um die Ziele der Jagdplanung zu erreichen, die für die meisten Regionen und Wildarten eine Stabilisierung der Bestände vorsieht, sind entsprechende jagdliche Eingriffe notwendig.

Jagddruck von Rehgeiss auf Rehkitze verlagern - Verkürzung der Jagdzeit

Gegenwärtig ist der Rehbestand einiges tiefer als Ende der 90er-Jahre. Dies ist vor allem durch strenge Winter bedingt. Angesichts dieser Bestandessituation wird der Jagddruck auf das Rehwild verringert. Die Rehjagd wird um 4 Tage verkürzt und der Jagddruck auf Reh-geissen dadurch und durch ergänzende Massnahmen verringert. Das langfristige Ziel muss eine verminderte Bejagung der Geissen und ein stärkerer Jagddruck auf die Rehkitze im November sein. Eine Verlagerung des Jagddruckes auf Jungtiere führt wie beim Hirschwild auch beim Rehwild dazu, dass in harten Wintern weniger Fallwildverluste verzeichnet wer-den müssen.

Sondermassnahmen bei der Bejagung der Gemsen im Signinagebiet

Im Verlaufe des letzten Jahres musste im Gebirgskamm zwischen dem Safiental und dem Lugnez ein aggressiver Seuchenzug der Gemsblindheit festgestellt werden. Dieser forderte grosse Fallwildzahlen und reduzierte den Gemsbestand im bezeichneten Gebiet um zirka einen Viertel bis einen Drittel. Um den Gemsbestand in diesem Gebiet wieder anzuheben, wird der jagdliche Eingriff reduziert. Im Sinne einer Sondermassnahme wird die Gemsjagd von 17 auf 9 Tage verkürzt und pro Jäger nur eine weibliche Gemse freigegeben.

Hirschjagd - Steigerung der Beteiligung an der Herbstjagd

Aufgrund der vorhandenen Unterlagen (Zählungen, Jagdstrecken, Fallwild, qualitative Ein-schätzungen) muss von einem Frühjahresbestand von rund 13'000 Tieren ausgegangen werden. Der Hirschbestand soll nicht weiter anwachsen. Die Bejagung in zwei Phasen, Hochjagd und Herbstjagd, hat sich bewährt und bildet den Schlüssel für die notwendige Sta-bilisierung des Hirschbestandes. Um die regional organisierten Herbstjagden möglichst kurz und effizient umzusetzen, muss die Teilnehmerzahl erhöht werden. Obwohl sich mehr als 2'000 Bündner Jäger für diese Jagd anmelden, nimmt jeweils nur etwa die Hälfte der angemeldeten Jäger an dieser Jagd teil. Mit einer deutlichen Reduktion der Grundgebühr auf Fr. 100.- soll die Teilnehmerzahl erhöht und dadurch der Jagddruck gesteigert werden.

Der beidseitige Kronenhirsch soll auch dieses Jahr während zwei Tagen, am 16. und 17. September, unter einschränkenden Bedingungen bejagt werden können.

Auskunftspersonen:

-

Dr. Georg Brosi

, Vorsteher Amt für Jagd und Fischerei Graubünden, Loëstr. 14, 7001 Chur, 081 - 257 38 91

-

Hannes Jenny

, Wildbiologe Amt für Jagd und Fischerei Graubünden, Loëstr. 14, 7001 Chur, 081 - 257 38 93

-

Gion Cotti

, Rechtsdienst Bau-, Verkehrs- und Forstdepartement Graubünden, Stadtgartenweg 11, 7001 Chur, 081 - 257 36 13

Gremium: Amt für Jagd und Fischerei

Quelle: dt Amt für Jagd und Fischerei

Data: 29.06.2005

Prescripziuns da chatscha 2005

Las prescripziuns da chatscha 2005 cuntegnan - cumpareglià cun l'onn passà - intginas midadas. Il squitsch da chatscha sin ils chavriels duai vegnir reducì in zic. Mesiras spezialas èn inditgadas tar la chatscha da chamutschs en il territori dal Signina. Cun ina reducziun da la taxa fundamentala duai la participaziun a la chatscha speziala la fin d'atun vegnir augmentada cleramain. Er quest onn vegn fatg chatscha sin il tschierv cun curuna da domaduas varts durant dus dis.

Las spezias da selvaschina d'ungla sco il tschierv, il chavriel, il chamutsch ed il capricorn han survivì bain l'enviern passà. Las emnas passadas èn vegnids bittads ils animals giuvens tar bunas relaziuns. Il chantun grischun ha in effectiv da selvaschina d'ungla bun e per gronda part saun. Per cuntanscher las finamiras da la planisaziun da la chatscha che prevesa per la gronda part da las regiuns e da las spezias da selvaschina ina stabilisaziun dals effectivs, èsi necessari da far las intervenziuns da chatscha correspundentas.

Spustar il squitsch da chatscha da la chavrola sin il chavrielin - scursanir il temp da chatscha

L'effectiv da chavriels è actualmain bainquant pli bass ch'ils onns 90. Quai vegn en emprima lingia chaschunà dals envierns dirs. En vista a questa situaziun da l'effectiv vegn reducì il squitsch da chatscha sin ils chavriels. La chatscha da chavriels vegn scursanida per 4 dis ed il squitsch da chatscha sin las chavrolas vegn reducì uschia e cun mesiras supplementaras. La finamira a lunga vista duai esser ina chatscha reducida da chavrolas ed in squitsch da chatscha pli grond sin chavrielins il november. In spustament dal squitsch da chatscha sin ils animals giuvens ha per consequenza - sco tar ils tschiervs uschia er tar ils chavriels - ch'ins sto registrar main perditas tras selvaschina disgraziada en envierns dirs.

Mesiras spezialas tar la chatscha da chamutschs en il territori dal Signina

Il decurs da l'onn passà han ins stuì constatar in'epidemia agressiva da la tschorvadad da chamutschs sin la cresta tranter la Stussavgia e la Val Lumnezia. Quella ha chaschunà in grond dumber da selvaschina disgraziada ed ha reducì l'effectiv da chamutschs en il territori numnà per var in quart fin in terz. Per augmentar puspè l'effectiv da chamutschas en quel territori vegn reducida l'intervenziun da chatscha. En il senn d'ina mesira speziala vegn scursanida la chatscha da chamutschs da 17 a 9 dis ed i vegn dada libra mo ina chaura-chamutsch per chatschadura u per chatschadur.

Chatscha da tschiervs - augment da la participaziun vi da la chatscha d'atun

Sin basa da la documentaziun avant maun (dumbraziuns, predas, selvaschina disgraziada, valitaziun qualitativa) ston ins partir d'in effectiv da primavaira da var 13'000 animals. L'effectiv da tschiervs na duai betg pli crescher. La chatscha en duas fasas - chatscha auta e chatscha d'atun - è sa cumprovada ed è la clav necessaria per stabilisar l'effectiv da tschiervs. Per realisar las chatschas d'atun organisadas regiunalmain a termin uschè curt ed en moda uschè effizienta sco pussaivel sto vegnir augmentà il dumber da participantas e da participants. Schebain che passa 2'000 chatschaduras e chatschadurs grischuns s'annunzian per questa chatscha, sa participescha mintgamai mo var la mesadad da las chatschaduras e dals chatschadurs annunziadas a questa chatscha. Cun ina clera reducziun da la taxa fundamentala a 100.- francs duai il dumber da participantas e da participants - ed uschia il squitsch da chatscha - vegnir augmentà.

La chatscha sin il tschierv cun curuna da domaduas varts duai esser permessa er quest onn - sut cundiziuns restrictivas - durant dus dis, numnadamain ils 16 ed ils 17 da settember.

Persunas che dattan infurmaziuns

-

dr. Georg Brosi

, schef da l'uffizi da chatscha e pestga dal Grischun, Loëstr. 14, 7001 Cuira, 081 257 38 91

-

Hannes Jenny

, biolog da selvaschina, uffizi da chatscha e pestga dal Grischun, Loëstr. 14, 7001 Cuira, 081 257 38 93

-

Gion Cotti

, servetsch giuridic dal departament da construcziun, traffic e selvicultura, Stadtgartenweg 11, 7001 Cuira, 081 257 36 13

Gremi: uffizi da chatscha e pestga

Funtauna: rg uffizi da chatscha e pestga

Data: 29.06.2005